《中元鲁弥生张尔唯罗尚之招饮同郝刘二校书》
明代·沈守正

高城如榭水如油，良月开樽破客愁。夹坐名花含露艳，荐亡灯火杂星流。

飞觞欲叫清辉下，改□俄惊戍鼓收。一辈蓬飘无所事，谋欢重九再登楼。

作者简介：（1572—1623）浙江钱塘人，又名迂，字允中，更字无回。万历三十一年举人。官都察院司务。工画，擅诗文。有《诗经说通》、《四书丛说》、《雪堂集》。